CELEX: 62016TN0361
Language: fi
Date: 2016-07-04 00:00:00
Title: Asia T-361/16: Kanne 4.7.2016 – TBWA\London v. EUIPO (MEDIA ARTS LAB)

29.8.2016   
            
            
               FI
            
            
               Euroopan unionin virallinen lehti
            
            
               C 314/31
            
         Kanne 4.7.2016 – TBWA\London v. EUIPO (MEDIA ARTS LAB)
   (Asia T-361/16)
   (2016/C 314/43)
   Oikeudenkäyntikieli: englanti
   
      Asianosaiset
   
   
      Kantaja: TBWA\London Ltd (Lontoo, Yhdistynyt kuningaskunta) (edustaja: solicitor D. Farnsworth)
   
      Vastaaja: Euroopan unionin teollisoikeuksien virasto (EUIPO)
   
      Menettely EUIPO:ssa
   
   
      Riidanalainen tavaramerkki: EU-tavaramerkiksi rekisteröity sanaosan MEDIA ARTS LAB sisältävä tavaramerkki – Rekisteröintihakemus nro 13 238 308
   
      Riidanalainen päätös: EUIPO:n toisen valituslautakunnan 19.4.2016 asiassa R 958/2015-2 tekemä päätös
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa riidanalaisen päätöksen niiltä osin kuin siinä pysytettiin tutkijan päätös, jonka mukaan haettu tavaramerkki on kuvaileva ja että siltä puuttuu erottamiskyky niiden tavaroiden ja palvelujen osalta, joita kuvaavina sitä pidettiin ja jolta puuttuu erottamiskyky
            
         
               —
            
            
               sallii EU-tavaramerkin hakemuksella nro 13 238 308 julkaisemisen ja
            
         
               —
            
            
               velvoittaa EUIPO:n vastaamaan omista oikeudenkäyntikuluistaan ja korvaamaan kantajan oikeudenkäyntikulut.
            
         
      Oikeudelliset perusteet
   
   
               —
            
            
               EUIPO ei ole ottanut asianmukaisesti huomioon palveluja, joita varten hakemus on tehty
            
         
               —
            
            
               EUIPO ei ole asianmukaisesti arvioinut haettua tavaramerkkiä kokonaisuutena. Se on pikemminkin jakanut tavaramerkin osiin käyttäen sanaosia MEDIA ARTS ja MEDIA LAB määrittelyssään ja väitti, että nämä osat ovat kuvailevia. Se ei ole käsitellyt tavaramerkkiä kokonaisuutena
            
         
               —
            
            
               EUIPO ei ole ottanut huomioon, että tavaramerkki on huomattavasti vaikeaselkoisempi kuin PIPELINE -päätöksessä, johon se vetoaa
            
         
               —
            
            
               Huolimatta yhdenvertaisen kohtelun periaatteesta (ja sen vastaisesti) EUIPO ei ole noudattanut aikaisempaa käytäntöään sanaosan MEDIA sisältävien tavaramerkkien hyväksymisessä tai sen esiintymiseen mainontaan liittyvissä muissa ”epätavanomaisissa” yhteyksissä.